CELEX: 31984D0098
Language: el
Date: 1984-02-14 00:00:00
Title: 84/98/ΕΟΚ: Απόφαση της Επιτροπής της 14ης Φεβρουαρίου 1984 για τέταρτη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων

Avis juridique important

|

31984D0098

84/98/ΕΟΚ: Απόφαση της Επιτροπής της 14ης Φεβρουαρίου 1984 για τέταρτη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  

Επίσημη Εφημερίδα αριθ. L 051 της 22/02/1984 σ. 0023 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Φεβρουαρίου 1984  για τέταρτη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  (84/98/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 9,  Εκτιμώντας:  ότι, ύστερα από την επιζωοτία κλασικής πανώλης των χοίρων που εμφανίστηκε διαδοχικά σε ορισμένα κράτη μέλη, το Συμβούλιο εξέδωσε, στις 31 Αυγούστου 1983, την απόφαση 83/453/ΕΟΚ σχετικά με ορισμένα προστατευτικά μέτρα κατά της κλασσικής πανώλης των χοίρων (3), των οποίων η διάρκεια της εφαρμογής ποικίλλει σε συνάρτηση με τον κίνδυνο εξάπλωσης της ασθένειας·  ότι, από τότε, η εξέλιξη της ασθένειας κατέστησε αναγκαία την τροποποίηση, με τις αποφάσεις 83/511/ΕΟΚ (4), 83/632/ΕΟΚ (5) και 84/9/ΕΟΚ (6), της εδαφικής ισχύος των μέτρων που εφαρμόζονται στις ενδοκοινοτικές συναλλαγές ζώντων χοίρων·  ότι η εμμονή και ο πολλαπλασιασμός των εστιών σε ορισμένα τμήματα του εδάφους απαιτούν την επέκταση των μέτρων που εφαρμόζονται στις ενδοκοινοτικές συναλλαγές ζώντων χοίρων·  ότι ορισμένα κράτη μέλη έλαβαν προστατευτικά μέτρα επί του προκειμένου· ότι πρέπει, ως εκ τούτου, και τα άλλα κράτη μέλη να εγκρίνουν κατάλληλα προστατευτικά μέτρα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 83/453/ΕΟΚ τροποποιείται ως εξής:  1. Η ένδειξη που προβλέπεται στο άρθρο 3 αντικαθίσταται από την ακόλουθη ένδειξη:  «Ζώα που πληρούν τους όρους της απόφασης 83/453/ΕΟΚ, όπως τροποποιήθηκε τελευταία απο την απόφαση 84/98/ΕΟΚ.»  2. Οι ζώνες που αφορούν την Ομοσπονδιακή Δημοκρατία της Γερμανίας και οι οποίες οριοθετούνται στο παράρτημα, αντικαθίστανται από τις εξής ζώνες:  «ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ:  Η περιοχή του Muenster· το τμήμα του εδάφους της περιοχής του Weser-Ems που αποτελείται από τα «Kreise» των Grafschaft Bentheim, Emsland, Cloppenburg, Osnabrueck-Land, Osnabrueck-Stadt, Vechta, Oldenburg-Land· στις άλλες περιοχές, τα «Kreise» στα οποία έχει διαπιστωθεί η κλασική πανώλη των χοίρων.»  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές ώστε να συμφωνούν με την παρούσα απόφαση. Ενημερώνουν σχετικά αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 14 Φεβρουαρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 360 της 23. 12. 1983, σ. 44.  (3) ΕΕ αριθ. L 249 της 9. 9. 1983, σ. 28.  (4) ΕΕ αριθ. L 285 της 18. 10. 1983, σ. 22.  (5) ΕΕ αριθ. L 355 της 17. 12. 1983, σ. 48.  (6) ΕΕ αριθ. L 11 της 14. 1. 1984, σ. 31.